αρχοντος εν δελφοις αρχια μηνος ενδυσποιτροπιου εν δε λοκροις αγωνοθετεοντος λυκωνος του λυκεα φυσσκεος μηνος ποκιου επι τοισδε απεδοτο αριστοφυλος κριτολαου φυσσκευς συνευδοκεοντος και του υιου αυτου κριτολαου τωι απολλωνι τωι πυθιωι σωμα γυναικε[ι]ον αι ονομα λαδικα το γενος συραν τιμας αργυριου μναν οκτω και ταν τιμαν εχει. παραμεινατω δε λαδικα παρα αριστοφυλον αχρι κα ζη αριστοφυλος ανενκλητως ποιουσα παν το δυνατον ει δε μη ποιεοι η μη παραμενη καθως γεγραπται κυριος εστω αριστοφυλος κολαζων οι κα θεληι τροπωι πλαν μη πωλησατω μηθενι. ει δε αποδοιτο ο παρατυχων κυριος εστω συλεων λαδικαν ως ελευθεραν. ει δε κα τι παθη αριστοφυλος ελευθερα εστω λαδικα κατα ταν ωναν του θεου και κυρια εστω ποιουσα ο κα θεληι και αποτρεχουσα οις κα θεληι. ει δε τις καταδουλιζοιτο η εφαπτοιτο [λ]αδικας κυριος εστω ο παρατυχων συλεων ως ελευθεραν ουσαν ανυποδικος ων πασας δικας και ζαμιας. βεβαιωτηρες κατα το [σ]υμβο[λ]ον αθαμβος αθανιωνος δελφος νικομαχος αρνια φυσσκευς. μαρτυρες τοι ιερεις του απολλωνος πραξιας ανδρονικος και οι αρχοντες τας πολιος δρομοκλειδας ξενοκριτος ιδιωται ευαγγελος τεισων θευχαριος ηρακλειδας λυσιας μαντιας κλευδαμου δελφοι αγησιλαος κλεωνος νικομαχος αρνια φυσσκεις.
Phokis — Delphi — 150-140 BC
 150-140 BC